23.5.2022.
HR
Službeni list Europske unije
L 144/63
Oporaba pepela s rešetke ložišta ili taloga uključuje se u vrijednost R2 (izlazna stopa recikliranja) izvornog proizvoda/materijala.
Njihova obrada spada u ErecEoL.
Odlaganje otpada na odlagališta i spaljivanje uz energetsku oporabu Kad god proces, kao što je odlaganje otpada na odlagališta uz energetsku oporabu ili spaljivanje krutog komunalnog otpada uz energetsku oporabu, vodi do energetske oporabe, modelira se u dijelu „energija” u jednadžbi 3. (formula kružnog otiska).
Kredit se izračunava na temelju količine izlazne energije koja se upotrebljava izvan procesa.
Kruti komunalni otpad Prilog II. dio C sadržava zadane vrijednosti po zemlji koje se upotrebljavaju za kvantifikaciju udjela koji odlazi na odlagališta otpada i udjela koji odlazi na spaljivanje, osim ako su dostupne vrijednosti specifične za lanac opskrbe.
Kompost i anaerobna razgradnja/obrada otpadnih voda Kompost, uključujući digestat koji dolazi od anaerobne razgradnje, tretira se u dijelu „materijal” (jednadžba 3.) kao recikliranje, pri čemu je A = 0,5.
Dio energije od anaerobne razgradnje tretira se kao normalan proces energetske oporabe u dijelu „energija” u jednadžbi 3. (formula kružnog otiska).
Otpadni materijali koji se upotrebljavaju kao gorivo Ako se otpadni materijal upotrebljava kao gorivo (npr. otpadna plastika koja se upotrebljava kao gorivo u cementnim pećima), tretira se kao proces energetske oporabe u dijelu „energija” u jednadžbi 3. (formula kružnog otiska).
Modeliranje složenih proizvoda Kad se razmatraju složeni proizvodi (npr. tiskane pločice s vodovima) sa složenim upravljanjem krajem životnog vijeka, u zadanim skupovima podataka za procese obrade na kraju životnog vijeka možda se već primjenjuje formula kružnog otiska.
Zadane vrijednosti parametara odnose se na one iz Priloga II. dijela C i dostupne su kao metapodatkovne informacije u skupu podataka.
Popis materijala (BoM) trebao bi se uzeti kao početna točka za izračune ako nisu dostupni zadani podaci.
Ponovna uporaba i preoblikovanje Ako ponovna uporaba/preoblikovanje proizvoda rezultira proizvodom s različitim specifikacijama proizvoda (pružanje druge funkcije), to se smatra dijelom formule kružnog otiska, kao oblik recikliranja.
Stari dijelovi koji su promijenjeni pri preoblikovanju modeliraju se na temelju formule kružnog otiska.
U tom slučaju aktivnosti ponovne uporabe/preoblikovanja spadaju u parametar ErecEoL, a alternativna pružena funkcija (ili izbjegnuta proizvodnja dijelova ili komponenti) spada u parametar E*v.
4.4.9.
P r o d u l j e n i ž i vo t n i v i j e k p r o i z v o d a Produljenje životnog vijeka proizvoda zahvaljujući ponovnoj uporabi ili preoblikovanju može rezultirati sljedećim: 1. proizvodom s izvornim specifikacijama proizvoda (pružanje iste funkcije).
U toj situaciji životni vijek proizvoda produljuje se na onaj proizvoda s izvornim specifikacijama proizvoda (pružanje iste funkcije) i uključuje se u funkcionalnu jedinicu i referentni protok.
Korisnik metode mjerenja PEF-a opisuje kako su ponovna uporaba ili preoblikovanje uključeni u izračun referentnog protoka i modela cijelog životnog ciklusa uzimajući u obzir aspekt „koliko dugo” funkcionalne jedinice; 2. proizvodom s različitim specifikacijama proizvoda (pružanje različite funkcije).
To se smatra dijelom formule kružnog otiska, kao oblik recikliranja (vidjeti odjeljak 4.4.8.13.).
Kako primijeniti formulu na poluproizvode (studije od kolijevke do vrata).
Osim toga, stari dijelovi koji su promijenjeni pri preoblikovanju modeliraju se unutar formule kružnog otiska.